CELEX: 32015R0052
Language: mt
Date: 2015-01-14 00:00:00
Title: Regolament ta' Implimentazzjoni tal-Kummissjoni (UE) 2015/52 tal- 14 ta' Jannar 2015 li jemenda r-Regolament ta' Implimentazzjoni (UE) Nru 686/2012 rigward l-Istat Membru relatur għas-sustanza attiva mekoprop-P  Test b'rilevanza għaż-ŻEE

15.1.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 9/27
            
         REGOLAMENT TA' IMPLIMENTAZZJONI TAL-KUMMISSJONI (UE) 2015/52
   tal-14 ta' Jannar 2015
   li jemenda r-Regolament ta' Implimentazzjoni (UE) Nru 686/2012 rigward l-Istat Membru relatur għas-sustanza attiva mekoprop-P
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod partikolari l-Artikolu 19 tiegħu,
   Billi:
   
               (1)
            
            
               Ir-Regolament ta' Implimentazzjoni tal-Kummissjoni (UE) Nru 686/2012 (2) jassenja l-evalwazzjoni ta' kull sustanza attiva lil Stat Membru relatur u lil Stat Membru korelatur. Fuq talba tal-applikant, u bi qbil mal-Istati Membri kkonċernati jitqies li hemm ħtieġa li jinbidel l-Istat Membru relatur għall-mekoprop-P filwaqt li jinżamm il-bilanċ rigward id-distribuzzjoni tar-responsabbiltajiet u l-ħidma fost l-Istati Membri. L-evalwazzjoni għall-finijiet tal-proċeduri tat-tiġdid għall-mekoprop-P minn issa 'l quddiem għandhom jiġu assenjati lir-Renju Unit.
            
         
               (2)
            
            
               Għaldaqstant, ir-Regolament ta' Implimentazzjoni (UE) Nru 686/2012 għandu jiġi emendat kif ġej:
            
         
               (3)
            
            
               Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   Fl-Anness tar-Regolament ta' Implimentazzjoni (UE) Nru 686/2012, l-entrata għas-sustanza attiva mekoprop-P tinbidel b'dan li ġej:
   
      
                  Sustanza attiva
               
               
                  Stat Membru Relatur
               
               
                  Stat Membru korelatur
               
            
                  “Mekoprop-P
               
               
                  UK
               
               
                  IE”
               
            
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Dan ir-Regolament jorbot fl-intier tiegħu u japplika direttament fl-Istati Membri kollha.
   
      Magħmul fi Brussell, l-14 ta' Jannar 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 309, 24.11.2009, p. 1.
   
      (2)  Regolament ta' Implimentazzjoni tal-Kummissjoni (UE) Nru 686/2012 tas-26 ta' Lulju 2012 li jalloka lill-Istati Membri, għall-finijiet tal-proċedura ta' tiġdid, l-evalwazzjoni tas-sustanzi attivi li l-approvazzjoni tagħhom tiskadi sal-31 ta' Diċembru 2018 l-aktar tard (ĠU L 200, 27.7.2012, p. 5).